
ประกาศองค์การบริหารส่วนตำบลนางหลง
เรื่อง  นโยบาย/มาตรการ การควบคุมผลิตภัณฑ์ยาสูบ และการคุ้มครองสุขภาพผู้ไม่สูบบุหรี่
*****************


ตามพระราชบัญญัติควบคุมผลิตภัณฑ์ยาสูบ พ.ศ. ๒๕๖๐ หมวด ๔ การควบคุมผลิตภัณฑ์ยาสูบ หมวด ๕ การคุ้มครองสุขภาพของผู้ไม่สูบบุหรี่ องค์การบริหารส่วนตำบลนางหลงจึงมีนโยบาย/มาตรการ 
การควบคุมผลิตภัณฑ์ยาสูบ และการคุ้มครองสุขภาพผู้ไม่สูบบุหรี่ ดังนี้ 
1. องค์การบริหารส่วนตำบลนางหลง กำหนดให้อาคารสำนักงานองค์การบริหารส่วนตำบล
นางหลง และโรงเรียนในสังกัด เป็นเขตปลอดบุหรี่ตามกฎหมาย ห้ามมิให้มีการสูบบุหรี่
อย่างเด็ดขาด ทั้งในและนอกเวลาราชการ รวมถึงการเข้ามาใช้สถานที่ของบุคคลภายนอก ในการจัดกิจกรรมหรืองานตามประเพณี ต้องปฏิบัติตามพระราชบัญญัติควบคุมผลิตภัณฑ์ยาสูบ พ.ศ. ๒๕๖๐ ผู้ฝ่าฝืนบุหรี่ต้องระวางโทษปรับตามอัตราที่กฎหมายกำหนด
2. จัดกิจกรรมให้ความรู้ตาม พรบ.ควบคุมผลิตภัณฑ์ยาสูบ พ.ศ. ๒๕๖๐ กับร้านค้า หรือผู้ขายปลีก และประชาชนทั่วไป
3. รณรงค์ ลด ละ เลิก การบริโภคยาสูบ ในเทศกาลวันสำคัญต่างๆ
4. ออกตรวจเยี่ยมร้านค้า หรือผู้ขายปลีก และให้คำแนะนำในการปฏิบัติตามกฎหมายที่กำหนด
5. ดำเนินการบังคับใช้กฎหมายอย่างจริงจังและมีประสิทธิภาพ
ทั้งนี้  ตั้งแต่บัดนี้เป็นต้นไป  
[image: image2.png]


ประกาศ  ณ  วันที่   ๖      เดือนกุมภาพันธ์  พ.ศ.๒๕๖๑
พันตำรวจโท

          (สมศักดิ์  จันทร์มณี)

นายกองค์การบริหารส่วนตำบลนางหลง

      
คำสั่งองค์การบริหารส่วนตำบลนางหลง
ที่    19   /๒๕๖๑
เรื่อง  แต่งตั้งคณะทำงานเพื่อดำเนินงานควบคุมการบริโภคยาสูบและคุ้มครองสุขภาพผู้ไม่สูบบุหรี่
องค์การบริหารส่วนตำบลนางหลง
*****************


ตามที่กรมส่งเสริมการปกครองท้องถิ่น ขอความร่วมมือองค์กรปกครองส่วนท้องถิ่น ดำเนินการที่เกี่ยวข้องเพื่อให้สิ่งแวดล้อมปลอดบุหรี่ รวมถึงหน่วยงานในสังกัดเป็นเขตปลอดบุหรี่ 
ตามพระราชบัญญัติคุ้มครองสุขภาพของผู้ไม่สูบบุหรี่ พ.ศ. ๒๕๓๕ ประกาศกระทรวงสาธารณสุข ฉบับที่ ๑๙ พ.ศ. ๒๕๕๓ ประกอบกับกระทรวงมหาดไทย โดยกรมส่งเสริมการปกครองท้องถิ่น ได้มีแผนร่วมดำเนินการขับเคลื่อนยุทธศาสตร์การควบคุมยาสูบแห่งชาติ ฉบับที่ ๒ พ.ศ. ๒๕๕๙ – ๒๕๖๒ ยุทธศาสตร์ ที่ ๕ 
ทำสิ่งแวดล้อมให้ปลอดควันบุหรี่ โดยแผนดังกล่าวได้มีมติเห็นชอบจากคณะรัฐมนตรี เมื่อวันที่ ๑๙ เมษายน ๒๕๕๙
เพื่อดำเนินงานควบคุมการบริโภคยาสูบและคุ้มครองสุขภาพผู้ไม่สูบบุหรี่องค์การบริหารส่วนตำบลนางหลง ตามพระราชบัญญัติควบคุมผลิตภัณฑ์ยาสูบ พ.ศ. ๒๕๖๐ จึงแต่งตั้งคณะทำงานเพื่อดำเนินงานควบคุมการบริโภคยาสูบและคุ้มครองสุขภาพผู้ไม่สูบบุหรี่ ดังนี้
1. นายกองค์การบริหารส่วนตำบลนางหลง


ประธานกรรมการ
2. รองนายกองค์การบริหารส่วนตำบลนางหลงคนที่ 1

รองประธาน
3. รองนายกองค์การบริหารส่วนตำบลนางหลงคนที่ 2

รองประธาน
4. ปลัดองค์การบริการส่วนตำบลนางหลง


กรรมการ
5. ผู้อำนวยการกองคลัง




กรรมการ
6. ผู้อำนวยการกองช่าง




กรรมการ
7. นักวิชาการศึกษา





กรรมการ
8. นักวิเคราะห์นโยบายและแผนชำนาญการ


กรรมการ
9. หัวหน้าศูนย์พัฒนาเด็กเล็กบ้านควนเถียะ


กรรมการ
10. หัวหน้าศูนย์พัฒนาเด็กเล็กองค์การบริหารส่วนตำบลนางหลง   กรรมการ
11.  หัวหน้าศูนย์พัฒนาเด็กเล็กหนองจิกโคกทราง


กรรมการ
12.  หัวหน้าสำนักปลัดองค์การบริหารส่วนตำบลนางหลง

กรรมการ/เลขานุการ
13.  เจ้าพนักงานธุรการ




ผู้ช่วยเลขานุการ
โดยให้ผู้ได้รับแต่งตั้งมีหน้าที่ ดังนี้
1. ศึกษารายละเอียด พระราชบัญญัติควบคุมผลิตภัณฑ์ยาสูบ พ.ศ.๒๕๖๐
2. จัดประชุม/อบรม ให้ความรู้เกี่ยวกับพิษภัยของบุหรี่ และสร้างการมีส่วนร่วมในการดำเนินงาน “องค์กรปกครองส่วนท้องถิ่นปลอดบุหรี่” กับทุกภาคส่วนที่เกี่ยวข้อง
3. จัดหาสถานที่ให้เป็นเขตสูบบุหรี่ในเขตปลอดบุหรี่ ตามหลักเกณฑ์และวิธีการ
ที่ได้กำหนดตามพระราชบัญญัติควบคุมผลิตภัณฑ์ยาสูบ พ.ศ. ๒๕๖๐
4. จัดให้มีเครื่องหมายในเขตสูบบุหรี่ และเขตปลอดบุหรี่ ตามหลักเกณฑ์และวิธีการ
ที่ได้กำหนดตามพระราชบัญญัติควบคุมผลิตภัณฑ์ยาสูบ พ.ศ. ๒๕๖๐
5. ออกตรวจเยี่ยมร้านค้า หรือผู้ขายปลีก และให้คำแนะนำในการปฏิบัติตามกฎหมาย
ที่กำหนด
6. กำหนดมาตรการและควบคุมกำกับห้ามมิให้ผู้ใดสูบบุหรี่ในเขตปลอดบุหรี่
ทั้งนี้  ตั้งแต่บัดนี้เป็นต้นไป  
สั่ง  ณ  วันที่    6  กุมภาพันธ์  พ.ศ. ๒๕๖๑  
พันตำรวจโท

          (สมศักดิ์  จันทร์มณี)

นายกองค์การบริหารส่วนตำบลนางหลง

